CELEX: 32004R1902
Language: el
Date: 2004-10-29 00:00:00
Title: Κανονισμός (ΕΚ) αριθ. 1902/2004 της Επιτροπής, της 29ης Οκτωβρίου 2004, για τροποποίηση των στοιχείων της συγγραφής υποχρεώσεων της ονομασίας που εμφαίνεται στο παράρτημα του κανονισμού (ΕΚ) αριθ. 1107/96 σχετικά με την καταχώρηση των ονομασιών προέλευσης και των γεωγραφικών ενδείξεων (Les Garrigues)

30.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 328/73
            
         
      ΚΑΝΟΝΙΣΜΌΣ (ΕΚ) αριθ. 1902/2004 ΤΗΣ ΕΠΙΤΡΟΠΉΣ
   
   της 29ης Οκτωβρίου 2004
   για τροποποίηση των στοιχείων της συγγραφής υποχρεώσεων της ονομασίας που εμφαίνεται στο παράρτημα του κανονισμού (ΕΚ) αριθ. 1107/96 σχετικά με την καταχώρηση των ονομασιών προέλευσης και των γεωγραφικών ενδείξεων (Les Garrigues)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2081/92 του Συμβουλίου, της 14ης Ιουλίου 1992, σχετικά με την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των ειδών διατροφής (1), και ιδίως το άρθρο 9,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 9 του κανονισμού (ΕΟΚ) αριθ. 2081/92, οι ισπανικές αρχές ζήτησαν για την ονομασία «Les Garrigues», που καταχωρήθηκε ως προστατευόμενη ονομασία προέλευσης από τον κανονισμό (ΕΚ) αριθ. 1107/96 της Επιτροπής, της 12ης Ιουνίου 1996, σχετικά με την καταχώρηση των γεωγραφικών ενδείξεων και των ονομασιών προέλευσης σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2081/92 του Συμβουλίου (2), τροποποιήσεις της γεωγραφικής ζώνης.
            
         
               (2)
            
            
               Μετά την εξέταση αυτής της αίτησης τροποποιήσεων, διαπιστώθηκε ότι πρόκειται για αρκετά σημαντικές τροποποιήσεις.
            
         
               (3)
            
            
               Σύμφωνα με τη διαδικασία που προβλέπεται στο άρθρο 9 του κανονισμού (ΕΟΚ) αριθ. 2081/92 και δεδομένου ότι πρόκειται για αρκετά σημαντικές τροποποιήσεις, η διαδικασία που προβλέπεται στο άρθρο 6 εφαρμόζεται τηρουμένων των αναλογιών.
            
         
               (4)
            
            
               Διαπιστώθηκε ότι πρόκειται στην περίπτωση αυτή για τροποποιήσεις σύμφωνες με τον κανονισμό (ΕΟΚ) αριθ. 2081/92. Καμία ένσταση κατά την έννοια του άρθρου 7 του εν λόγω κανονισμού δεν διαβιβάστηκε στην Επιτροπή μετά τη δημοσίευση στην Επίσημη Εφημερίδα της Ευρωπαϊκής Ένωσης
                   (3) των εν λόγω τροποποιήσεων.
            
         
               (5)
            
            
               Κατά συνέπεια, οι τροποποιήσεις αυτές πρέπει να καταχωρηθούν και να δημοσιευθούν στην Επίσημη Εφημερίδα της Ευρωπαϊκής Ένωσης,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι τροποποιήσεις που εμφαίνονται στο παράρτημα Ι του παρόντος κανονισμού καταχωρούνται και δημοσιεύονται σύμφωνα με την παράγραφο 4 του άρθρου 6 του κανονισμού (ΕΟΚ) αριθ. 2081/92.
   Το ενιαίο δελτίο που περιλαμβάνει τα βασικά στοιχεία της συγγραφής υποχρεώσεων εμφαίνεται στο παράρτημα ΙΙ του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Οκτωβρίου 2004.
      
         
            Για την Επιτροπή
         
         Franz FISCHLER
         
         
            Μέλος της Επιτροπής
         
      
   
   
      (1)  ΕΕ L 208 της 24.7.1992, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1215/2004 (ΕΕ L 232 της 1.7.2004, σ. 21).
   
      (2)  ΕΕ L 148 της 21.6.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1345/2004 (ΕΕ L 249 της 23.7.2004, σ. 14).
   
      (3)  ΕΕ C 187 της 7.8.2003, σ. 7 (Les Garrigues).
   
      ΠΑΡΑΡΤΗΜΑ I
      ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ
      Τροποποίιηση της συγγραφής υποχρεώσεων μιας προστατευομένης ονομασίας προέλευσης (άρθρο 9)
      Αριθ. ΕΚ: ES/0070/24.1.1994
      
                  1.
               
               
                  Καταχωρημένη ονομασία: «Les Garrigues»
               
            
                  2.
               
               
                  Ζητούμενες τροποποιήσεις:
                  
                              —
                           
                           
                              Τίτλος της συγγραφής υποχρεώσεων:
                              
                                          
                                             
                                       
                                       
                                          Ονομασία
                                       
                                    
                                          
                                             
                                       
                                       
                                          Περιγραφή
                                       
                                    
                                          
                                             
                                       
                                       
                                          Γεωγραφική περιοχή
                                       
                                    
                                          
                                             
                                       
                                       
                                          Απόδειξη προέλευσης
                                       
                                    
                                          
                                             
                                       
                                       
                                          Μέθοδος παραγωγής
                                       
                                    
                                          
                                             
                                       
                                       
                                          Δεσμός
                                       
                                    
                                          
                                             
                                       
                                       
                                          Σήμανση
                                       
                                    
                                          
                                             
                                       
                                       
                                          Εθνικές απαιτήσεις
                                       
                                    
                        
                              —
                           
                           
                              Τροποποίηση(-εις):
                              Ο στόχος είναι να διευρυνθεί η γεωγραφική ζώνη αυτής της ονομασίας στις ακόλουθες κοινότητες:
                              
                                          Περιοχή
                                       
                                       
                                          Κοινότητα
                                       
                                    
                                          Les Garrigues
                                       
                                       
                                          Tarrès
                                       
                                    
                                          El Segrià
                                       
                                       
                                          Aitona (υπόλοιπα)
                                          Alcarràs
                                          La Granja d'Escarp
                                          Massalcoreig
                                          Seròs (υπόλοιπα)
                                          Soses
                                          Torres del Segre
                                       
                                    Η γεωγραφική ζώνη που επιθυμούμε να διευρύνουμε διαθέτει, στο επίπεδο του δεσμού με το περιβάλλον (ιστορία, εδαφολογία, ανάγλυφο και κλιματολογία) την ίδια ενότητα και τον ίδιο βαθμό ομοιογένειας που είχε πριν από τη διεύρυνση (ΠΟΠ αρχική)· είναι σύμφωνη με όλα τα βασικά στοιχεία της συγγραφής υποχρεώσεων αυτής της προστατευόμενης ονομασίας προέλευσης που έχει εγγραφεί στο κοινοτικό ελαιοκομικό μητρώο και παράγει έξτρα παρθένο ελαιόλαδο που παρουσιάζει τα ίδια χαρακτηριστικά με το προστατευόμενο έλαιο.
                           
                        
            
   
      ΠΑΡΑΡΤΗΜΑ II
      ΕΝΙΑΙΟ ΔΕΛΤΙΟ
      ΚΑΝΟΝΙΣΜΟΣ (ΕΟΚ) αριθ. 2081/92
      «LES GARRIGUES»
      Αριθ. ΕΚ: ES/007024.1.1994
      ΠΟΠ (X)    ΠΓΕ (  )
      Το δελτίο αυτό αποτελεί περίληψη που συντάσσεται για λόγους πληροφόρησης. Για πλήρη πληροφόρηση, ειδικότερα για τους παραγωγούς των προϊόντων που καλύπτονται από τη σχετική ΠΟΠ ή ΠΓΕ, πρέπει να συμβουλευτείτε την πλήρη διατύπωση της συγγραφής υποχρεώσεων είτε σε εθνικό επίπεδο, είτε στις υπηρεσίες της Ευρωπαϊκής Επιτροπής (1).
      1.   Αρμόδια εθνική αρχή: 
      
                  Ονομασία:
               
               
                  :
               
               
                  Subdirección General de Sistemas de Calidad Diferenciada. Dirección General de Alimentación. Secretaría General de Agricultura y Alimentación. Ministerio de Agricultura Pesca y Alimentación de España.
               
            
                  Διεύθυνση
               
               
                  :
               
               
                  Paseo Infanta Isabel, 1 – E-28071 Madrid
               
            
                  Τηλέφωνο
               
               
                  :
               
               
                  (34-91) 347 53 94
               
            
                  Φαξ
               
               
                  :
               
               
                  (34-91) 347 54 10
               
            2.   Ομάδα: 
      
                  2.1.
               
               
                  
                              
                                 Ονομασία
                              
                           
                           
                              :
                           
                           
                              CONSEJO REGULADOR DE LA D.O.P. «LES GARRIGUES»
                           
                        
            
                  2.2.
               
               
                  
                              
                                 Διεύθυνση
                              
                           
                           
                              :
                           
                           
                              Complex la Caparrella 97 1a planta. E-25192 Lleida
                           
                        
                              
                                 Τηλέφωνο
                              
                           
                           
                              :
                           
                           
                              (34-973) 28 04 70
                           
                        
                              
                                 Φαξ
                              
                           
                           
                              :
                           
                           
                              (34-973) 26 04 27
                           
                        
            
                  2.3.
               
               
                  
                     Σύνθεση: παραγωγός/μεταποιητής (X) άλλος (  )
               
            3.   Τύπος προϊόντος: παρθένο ελαιόλαδο — Κλάση 1.5
      4.   Περιγραφή κατά τη συγγραφή υποχρεώσεων: (σύνοψη των όρων που προβλέπονται στο άρθρο 4 παράγραφος 2)
      4.1.   Ονομασία: «Les Garrigues»
      4.2.   Περιγραφή: Παρθένο ελαιόλαδο που λαμβάνεται από ελιές των ποικιλιών «Arbequina» και «Verdiell». Οξύτητα < 0,5°, δείκτης υπεροξειδίου: 15, υγρασία < 0,1 %. Διακρίνουμε δύο τύπους ελαίων: το φρουτώδες έλαιο και το γλυκό έλαιο. Το φρουτώδες έλαιο έχει χρώμα πρασινωπό και γεύση πικραμύγδαλου. Το γλυκό έλαιο έχει χρώμα κίτρινο και γεύση γλυκιά.
      4.3.   Γεωγραφική ζώνη: Αυτή η γεωγραφική ζώνη βρίσκεται στην επαρχία της Lérida, και περιλαμβάνει τις εξής περιοχές: Les Garrigues, El Segrià και L'Urgell. Οι κοινότητες που συνθέτουν αυτή τη γεωγραφική περιοχή είναι οι εξής:
      4.4.   Απόδειξη προέλευσης: Το έλαιο εξάγεται από επιτρεπόμενες ποικιλίες, που προέρχονται από ελαιώνες που είναι καταχωρημένοι στις επιχειρήσεις που είναι εγγεγραμμένες υπό τον έλεγχο του Consejo regulador (Ρυθμιστικό Συμβούλιο).
      4.5.   Μέθοδος παραγωγής: Η εξαγωγή του ελαίου γίνεται από υγιείς και καθαρές ελιές, χρησιμοποιώντας τις κατάλληλες τεχνικές εξαγωγής οι οποίες δεν αλλοιώνουν καθόλου τα χαρακτηριστικά του προϊόντος.
      4.6.   Δεσμός: Τα εδάφη είναι ασβεστώδη, απαλά, αργιλώδους και πηλώδους υφής, χρώματος ερυθρωπού ή ώχρας. Το κλίμα είναι ηπειρωτικό. Η καλλιέργεια η συλλογή και η παραγωγή ελέγχονται.
      4.7.   Οργανισμός επιθεώρησης: 
      
                  Ονομασία
               
               
                  :
               
               
                  Consejo Regulador D.O. «Les Garrigues»
               
            
                  Διεύθυνση
               
               
                  :
               
               
                  Complex la Caparrella 97 1a planta. – E-25192 Lleida
               
            
                  Τηλέφωνο
               
               
                  :
               
               
                  (34-973) 28 04 70
               
            
                  Φαξ
               
               
                  :
               
               
                  (34-973) 26 04 27
               
            Το Ρυθμιστικό Συμβούλιο για την προστατευόμενη ονομασία προέλευσης Les Garrigues πληροί τους όρους της προδιαγραφής EN 45011.
      4.8.   Επισήμανση: Ετικέτες που επιτρέπονται από το Ρυθμιστικό Συμβούλιο. Σ’ αυτές υπάρχει η ένδειξη: «Denominación de Origen Les Garrigues aceite virgen» (ονομασία προέλευσης Les Garrigues παρθένο ελαιόλαδο). Οι αντικείμενες ετικέτες είναι αριθμημένες και χορηγούνται από το Consejo regulador.
      4.9.   Εθνικές νομικές απαιτήσεις (ενδεχομένως): Νόμος 25/1970, της 2ας Δεκεμβρίου. Απόφαση της 10ης Μαΐου 1987 που ρυθμίζει την ονομασία προέλευσης Borjas Blancas και το Ρυθμιστικό Συμβούλιο. Απόφαση της 9ης Αυγούστου 1993 για αντικατάσταση της ελεγχομένης ονομασίας προέλευσης Borjas Blancas από την ονομασία Les Garrigues.
      
         (1)  Ευρωπαϊκή Επιτροπή – Γενική Διεύθυνση Γεωργίας – Μονάδα Πολιτικής της ποιότητας των γεωργικών προϊόντων – B-1049 Βρυξέλλες.